
מושב רביעי

מנהל הוועדה:	איוור קרשנר

נרשם על-ידי:	חבר המתרגמים בע"מ


שביתת הנכים




היו"ר יעקב ליצמן:		אני מתכבד לחדש את ישיבת ועדת הכספים בה 
 				התחלנו בצהרים.
דיברתי היום עם שר העבודה וביקשתי שהמנכ"ל יופיע כאן, ואכן הוא כאן. אני מבין שמשרד העבודה והרווחה יחד עם משרד האוצר  בודקים עכשיו  לעומק את כל הסעיפים הרלוונטיים כשאני מבין שהוגשו 13 סעיפים.

יהודה לשם:			ארבעה סעיפים.
				
היו"ר יעקב ליצמן:		כאמור, אני מבין שבודקים לעומק את הסעיפים 
 				הנוגעים בדבר. אני מבין שגם בלשכת שר האוצר בודקים אפשרות להיפגש אתכם היום ולכן אני חושב שהתפקיד שלנו הוא ללחוץ שיקיימו אתכם משא ומתן. מחר בשעה 10:00 בבוקר אנחנו נשוב שוב ונבדוק להיכן הגעתם במגעיכם. המנכ"ל ירחיב בכמה דברים ואז נראה מה צריך להיות.

יהודה לשם:			אנחנו דנו ב13- הסעיפים האלה לפני ההפגנה. אני 
 				לא יודע אם זה מופיע אצלך בכותרת אבל כל מה שכתוב כאן בא על-מנת למנוע הפגנה. שיהיה ברור שברגע שהגענו לכאן, אני מצמצם לך את הסעיפים מ13- לארבעה. ארבעת הסעיפים, אלה ארבעת הסעיפים בהם אנחנו דנים ואני לא רוצה שמישהו ימסור לך סעיפים אחרים.

ארבעת הסעיפים הם: קצבת נכות, פנסיה, אי-תלות בקצבאות והנושאים הבריאותיים. כל יתר הסעיפים, בשלב זה אנחנו לא דנים בהם. ברגע שהגענו לרחוב, גמרנו לדון ב13- הסעיפים.

קריאה:				יש לנו מסמך שהוא לא רלוונטי.

היו"ר יעקב ליצמן:		אני מציע שנשמע את מנכ"ל משרד העבודה 
 				והרווחה.

רוני שכטר:			לפני כן, יש דבר אחד שאני חושב שחשוב מאוד 
 				להבין אותו. יש לנו הרבה מאוד שעות דיון עם הגורמים הנוגעים בדבר, עם משרד האוצר ועם הביטוח הלאומי. תמוה בעיני מאוד שהיום הם באו ואמרו שייקח להם שלושה או ארבעה ימים לברר את העניין, שהרי ישבנו אתם.

היו"ר יעקב ליצמן:		את זה לא שמעת ממני.

רוני שכטר:			לא, לא ממך.

היו"ר יעקב ליצמן:		תנו לחברי הכנסת להפעיל את הלחץ. המשא ומתן 
 				צריך להיות בין משרד העבודה והרווחה למשרד האוצר ואתכם. אנחנו יכולים להתערב, ללחוץ ולראות איך הדברים מתקבלים. אני מניח שנצליח גם בזה.

כאמור, אני מציע שנשמע את המנכ"ל - בישיבה מקדימה אמר לנו המנכ"ל שבודקים את כל הסעיפים – ואחר-כך נראה מה יהיה הסיכום.

יצחק חזן:			אנחנו רואים את הנכים מדי בוקר וערב והסוגייה 
 				מאוד בעייתית. שר העבודה והרווחה, משראה שיש בעיה במיקום ממנו יוכלו לנהל את המאבק, ביקש להכניסם במתקן על כל המשתמע מכך, למרות שהעובדים שקשה מאוד לתפקד. בכל-זאת אמרנו שמדובר באוכלוסייה שצריך לטפל בה ולעזור בה מה עוד שמדובר באוכלוסייה שיצאה עכשיו למאבק.  בסך הכל הפכנו להיות לשכת רווחה.

כשנכנסתי לתמונה דובר על 13 סעיפים, אבל עכשיו אנחנו מדברים על ארבעה סעיפים. אני מדבר על הסוגיות המרכזיות שכוללות הגעה לגיל פנסיה כאשר אז קצבת הנכות לא תבוטל, הנושא של הקשר בין קצבת נכות  לשכר המינימום כדי לשמור על רמת חיים סבירה, השוואת הקצבות והמשמעות היא יריעה רחבה יותר שנותנת מענה תפקודי הולם גם מבחינת מכשירים וגם מבחינת כל אותם הדברים שנדרשים.

אנחנו נמצאים  בשעת תקציב מאוד קשה. אני לא אחראי על אגף התקציבים, אבל אני יודע מה קורה. צורכי עמך רבים ואין ספק שהצרכים גדולים מאוד אבל לצערי הרב משרד העבודה והרווחה מהווה אובייקט לפגיעה בתקציב. מרכז הכובד של הקיצוץ בממשלה הוא במשרד העבודה והרווחה. אני נמצא בימים מאוד קשים, ימים שיש גזרות שהציבור לא יכול לעמוד בהן ואני מתייחס לשכבה החלשה. אחת הסוגיות היא סוגיית הנכים. ביקשנו להכניס אותם כדי לשמוע וללמוד את הבעיה. משרד העבודה והרווחה כינס אתמול את נציגי הנכים, שמע את הדרישות העיקריות שלהם וביקש להיכנס לעומקם של הדברים. אני אומר לכם שמאותו רגע שהוא נכנס, המשרד יושב עם אנשי הביטוח הלאומי, עם אנשי האוצר, עם אנשי משרד הבריאות ודן לגבי טיפול תשתית אמיתית בסוגיות האלה. אנחנו לא מדברים על משהו חד-פעמי. הנושא של גיל הפנסיה, אז מורידים את הקצבה, הוא נושא מאוד בעייתי והשאלה איך אנחנו שומרים על רצף הרווחה.

היו"ר יעקב ליצמן:		אין הסבר לכך שנכה שמגיע לגיל 65 מורידים לו 
 				את קצבת הנכות.

יצחק חזן:			בסך הכל צריך להבין שמדובר בסוגייה מורכבת 
 				ויש גם אילוצים. אם היינו בשנה רגילה, המצב היה שונה, אבל אנחנו בשנה מאוד קשה וצריך לראות איך אנחנו הולכים קדימה כי המאבק הוא מאבק צודק ולא בכדי שר העבודה והרווחה מפנה את כל זמנו והוא יושב מהבוקר עד עכשיו ברצף עם כל האנשים ולומד את כל הסוגיות כי אנחנו רוצים לראות היכן הסוגיות המהותיות.

יש כאן בעיה נוספת, הנושא של נפגעי הנפש ומה קורה  אתם כי גם הם חלק מהנכים.

היו"ר יעקב ליצמן:		אם כן, שמענו שישבו עם הנכים היום. מחר בבוקר 
 				אתם מוזמנים לבוא לישיבת ועדת הכספים כדי לשמוע פרטים.

קריאה:				מדובר ב140- אלף נכים.

קריאה:				אין ציבור במדינה שמבין את ציבור הנכים יותר 
 				מאשר 	הנכים עצמם. אנשים חיים ב1,700- שקלים.

יצחק חזן:	בסופו של תהליך ייפגשו עם שר האוצר כדי לחתום על המוגמר.

יהודה לשם:			למה לא נכנסים לעובי ולמה אתם לא רוצים 
 				להיכנס לזה כבר מיד? מה יש עוד לבדוק?

שמואל אולוף:			כשיצאנו להפגנה לפני שנתיים הדרישות היו אותן 
 				דרישות ואז בדקו ואמרו שאין כסף. הם יודעים מה העלויות. מספר הנכים לא גדל כל כך אלא תמיד מדובר על 140 אלף ומשהו, ולכן למה למשוך ולמשוך? יודעים מה העלויות.

היו"ר יעקב ליצמן:		אני חושב שצריך לאפשר למשרד האוצר ולמשרד 
 				העבודה והרווחה לבדוק לעומק. אם הם אומרים שהם בודקים לעומק, תנו להם את האפשרות.

שמואל אולוף:			למה בודקים דברים כאלה כשאנחנו בהפגנה ולא 
 				קודם? זה התפקיד שלהם ולשם כך יש שר עבודה ורווחה.

קריאה:				ביקשנו לדון לפני שיצאנו להפגנה. מאידך, יש 
 				חבר'ה חולים והם ברחובות.

דוד טל:				אתם צודקים. כל המשרדים הרלוונטיים צריכים 
 				לדעת לאורך כל השנה מה המצב שלהם. הם צריכים להגיש הצעה שאומרת מה בא בחשבון.

היו"ר יעקב ליצמן:		צריך לתת אפשרות לבדיקה.

משה גפני:			אומר מנכ"ל משרד העבודה והרווחה שהשר יושב. 
 				אני לא יודע מה יעשה שר האוצר. אומר יושב –ראש ועדת הכספים שהוא לא מנהל את המשא ומתן אבל הוא אומר שאם העניין לא מתקדם, מחר בבוקר הוועדה מתכנסת שוב. המאבק הציבורי שלכם עבר לוועדה.

קריאה:				מה בדיוק סמכות הוועדה?

משה גפני:			אין שום סמכות.

היו"ר יעקב ליצמן:		יש לך סמכות לעכב תקציבים.

משה גפני:			אם נגיע למסקנה שהמשרדים מעכבים ואין שום 
 				הגיון בכך, כל מה שיבוא לכאן – יעוכב.

קריאה:				משרד האוצר מהתל בנו למעלה משבועיים.

היו"ר יעקב ליצמן:		אנחנו נכנסנו לעניין רק היום. תנו לנו אפשרות 
 				לנסות להגיע לפתרון. אני לא בטוח שנצליח, אבל לפחות נלחץ ואת זה אני מבטיח לכם.

אילן גילאון:			נמצאים כאן נציגים של כל סיעות הבית. אם 
 				הדבר הזה לא מסתייע, יש בכוחה הפוליטי של הוועדה לכפות הסדר על האוצר.

משה גפני:			לוועדה יש אפשרות לעצור דברים אחרים.

רן כהן:				אני מנוסה בכל ועדות הכנסת מזה הרבה שנים. 
 				אם יש ועדה שיש לה שיניים, זו הוועדה הזאת, ועדת הכספים. כל שאר הוועדות יכולות לחוקק חוקים אבל הוועדה הזו מחזיקה את הברז. לכן המקום הוא טוב  וצריך לברך על היוזמה והתערבות הוועדה.

אני מציע ליושב-ראש הצעה, ולדעתי עם זה אתה צריך לצאת באופן רחב כלפי כל הגורמים בממשלה. בשבת הזאת הנכים צריכים להיות בביתם כאשר הם אחרי המאבק. הסיפור הזה חייב להסתיים. אני מציע הצעה שלא שאלתי אתכם ויכול להיות שאתם לא תקבלו אותה כי לא תרצו בה. יושב-ראש ועדת הכספים, המנכ"ל  וחברי הכנסת באים ואומרים לאוצר ולמשרד העבודה והרווחה שיקיימו את כל ההתייעצויות ומחר תתקיים עוד ישיבה בוועדת הכספים. צריך לדעת שהתאריך הסופי שלנו הוא יום ששי בבוקר כאשר אז יהיה סוף פסוק. הייתי בביקור במקום ואני אומר לכם שזה לא בא בחשבון מה שקורה. זה חילול כבוד האדם במדינה הזאת. תאמינו לי שאסור שהם יהיו עוד ששי-שבת במקום הזוועתי הזה.

היו"ר יעקב ליצמן:		אנחנו נסיים את הישיבה הזאת ונשמע מה קורה 
 				מחר בבוקר.
אני מודה לכם.





הישיבה ננעלה בשעה 16:40  







